Boarch arkitekter

Boarch arkitekter AS (markedsført som «BOARCH arkitekter») er et Bodø-basert arkitektkontor som i hovedsak arbeider i Nord-Norge, men også har deltatt i prosjekter andre steder i landet. De har særlig satt sitt preg på Bodø, med mange større og mindre bygninger og anlegg, og har vunnet priser for flere av sine arbeider, som omfatter regulering; nybygg som småhus, forretningsbygg, skoler, sykehus og andre komplekse bygg; samferdselsbygg og -anlegg; bygningsantikvariske prosjekter; interiørarkitektur og møbeldesign.Kontoret ble etablert i 1971 av Per Morten Wik, Gisle Jakhelln og Dag Neiden. Wik var utdannet ingeniør fra Trondheim tekniske skole, de andre to var arkitektutdannet; Jakhelln fra Norges tekniske høgskole i Trondheim og Neiden fra Arkitekthøgskolen i Oslo. Wik er senere blitt arkitekt MNAL. Neiden gikk ut av firmaet i 1999 og begynte som byplansjef i Bodø, mens Wik og Jakhelln per 2018 fortsatt er aktive i firmaet. Kontoret har i samme år sju ansatte med erfaring innenfor ulike felter.
Boarch har gjennom sine 45 år vært et av de arkitekturfirmaene i byen som har satt størst preg, man kan se arbeidene deres overalt


== Prosjekter (utvalg) ==

1975 – Sjøgata 8, Bodø. Ikke realisert.
1979–1981 – Kautokeino kulturbygg, Kautokeino.
1983–1985 –Selsøyvik gamle handelssted, Selsøyvik
1983–2015 – Bodø lufthavn, Bodø
1990–1992 og 2006 – Galleri Espolin, Kabelvåg
1991–1992 – Glasshuset, Bodø.
1992–1998 – Lofotr Vikingmuseum, Borg.
1993–1997 – Høgskolen i Narvik, Narvik
1993–1994 – Norsk Luftfartsmuseum, Bodø
1997–1998 – Trekanten kjøpesenter, Bodø
1998–2000 – Moloveien 16 DNB/tidligere Nordlandsbanken, Bodø
2001–2007 – Jakhelln brygge, Bodø.
2008–2014 – Scandic Havet, Bodø.
2010–2013 – Central atrium, Bodø
2010–2014 – Nordlandssykehuset Vesterålen, Stokmarknes. Sykehus, nybyggProsjekter av Boarch er flere ganger gjengitt og omtalt i arkitekturårboken Arkitektur i Norge. Eksempler: Landegode kapell (1997, s. 67); Høgskole i Narvik (1998, s. 35); Selsøyvik gamle handelssted (1989, s. 99).


== Priser og premier (utvalg) ==

Kontoret er blitt tildelt flere priser for sine arbeider. Den første mottok de i 1975, fire år etter at kontoret ble etablert. 

1975 – First prize/førstepremie i en internasjonal arkitektkonkurranse om bruk av glass. Konkurransen ble arrangert av det japanske forlaget Shinkenchiku-Sha Co. som blant annet utgir det internasjonalt anerkjente arkitekturtidsskriftet Architecture and urbanism (A+U) (1971– ). Konkurranseforslagene skulle «uttrykke skjønnheten i arkitekturen ved harmonisk bruk av glass i miljøet». Det kom inn 319 forslag til konkurransen. BOARCH fikk førstepremien for Sjøgaten 8 i Bodø, et prosjekt der de brukte glass for å skape en overgang mellom det eldre og det moderne i et verneverdig bygningsmiljø.
1985/1986 – Tredjepremie i Europarådets arkitekturvernkonkurranse «A future for the past of the rural heritage». Boarchs fikk prisen for sitt arbeid med nybygg og tilpasning i Selsøyvik gamle handelssted.
1986/1987 – Førstepremie i åpen nord-norsk arkitektkonkurranse om nybygg for Nordlandsbanken, Bodø.
1987 – Nord-norsk arkitekturpris for Kautokeino kulturbygg.
1992 – Nord-norsk arkitekturpris for Bodø lufthavn, passasjerterminal. Bygningen ble foreslått fredet i Landsverneplan utarbeidet for Avinor i 2009, men planen er stilt i bero og fredningen er ikke gjennomført.
2002 – vinner i åpen arkitektkonkurranse, sammen med BFS arkitekter AS. Bodø Hovedflystasjon, nytt verksted og senter for ledelse og administrasjon.


== Referanser og fotnoter ==


== Eksterne lenker ==
Offisielt nettsted 
BOARCH-prosjekter i Arkitekturguide Nord-Norge og Svalbard Besøkt 22. juli 2018